Diari Oficial de la Generalitat Valenciana


Sumari del DOGV 3810, del 08-08-2000 (2000/6074)

RESOLUCIÓ de 27 de juny de 2000, del director general de Modernització d'Estructures Agràries, per la qual es delega en els caps dels serveis territorials de la Conselleria d'Agricultura, Pesca i Alimentació, la competència d'emetre les certificacions d'explotacions prioritàries a l'efecte de l'obtenció dels beneficis fiscals o qualsevol altre que es derive de la Llei 19/1995, de 4 de juliol, de Modernització de les Explotacions Agràries.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3810

Data del DOGV
:   08-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6074


Data del document
:   27-06-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Conselleria Agricultura, Pesca i Alimentació
    * administració regional
    * delegació de poders
    * competència administrativa

RESOLUCIÓ de 27 de juny de 2000, del director general de Modernització d'Estructures Agràries, per la qual es delega en els caps dels serveis territorials de la Conselleria d'Agricultura, Pesca i Alimentació, la competència d'emetre les certificacions d'explotacions prioritàries a l'efecte de l'obtenció dels beneficis fiscals o qualsevol altre que es derive de la Llei 19/1995, de 4 de juliol, de Modernització de les Explotacions Agràries. [2000/Q6074]
  
L'article 15 de la Llei 19/1995, de 4 de juliol, de Modernització de les Explotacions Agràries, estipula que «la condició d'explotació prioritària, a l'efecte de l'obtenció dels beneficis fiscals establits en aquesta llei, s'acreditarà mitjançant certificació expedida per l'òrgan corresponent de la comunitat autònoma respectiva». Això sense perjudici del que s'estableix en l'article 16 de la mateixa llei, que en el punt 3 diu que «la inclusió en el catàleg o la certificació de la comunitat autònoma seran els mitjans per a acreditar que l'explotació té caràcter de prioritària, a l'efecte establit en aquesta llei».
  
Per raons de funcionalitat i agilitat en la tramitació de les sol·licituds a propòsit de la qualificació d'explotacions prioritàries sembla convenient que aquesta tramitació participe dels mateixos mitjans personals i informàtics que aquesta administració utilitza en allò que concerneix el Reial Decret 204/1996, de 9 de febrer, sobre millores estructurals i modernització de les explotacions agràries, atesa la coincidència, en la majoria dels casos, dels seus interessos.
  
La gestió descentralitzada dels expedients acollits al mencionat reial decret i la gestió centralitzada que fins ara s'ha portat en la qualificació d'explotacions prioritàries no ha facilitat normalment la transparència necessària entre els dos tràmits.
  
El Decret 89/1999, del Govern Valencià, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, disposa en l'article 10.2 que són funcions de les direccions generals les de dirigir i gestionar els serveis i resoldre els assumptes que els assigne aquest reglament, i en l'article 14, que a la Direcció General de Modernització d'Estructures Agràries li correspondrà la proposta, el desenvolupament i l'execució de la política d'estructures agràries, entre altres funcions. Per tot això, resolc:
  
Delegar en els caps dels serveis territorials de la Conselleria d'Agricultura, Pesca i Alimentació la competència d'emetre les certificacions d'explotacions prioritàries a l'efecte de l'obtenció dels beneficis fiscals o qualsevol altre que es derive de la Llei 19/1995, de 4 de juliol, de Modernització de les Estructures Agràries.
  
DISPOSICIÓ ADDICIONAL
  
Les resolucions administratives que es dicten per delegació indicaran expressament aquesta circumstància i es consideraran dictades per l'òrgan delegant, de conformitat amb el que s'estableix en l'article 68.6 de la Llei 5/1983, de 30 de desembre, del Govern Valencià, i en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
DISPOSICIÓ FINAL
  
Aquesta resolució vigeix des de l'endemà de la publicació en el Diari Oficial de la Generalitat Valenciana.